Էնդրյու Ռոբերտսոն

**Էնդրյու Ռոբերտսոն** (, ), շոտլանդացի պրոֆեսիոնալ ֆուտբոլիստ։ Ներկայումս հանդես է գալիս Լիվերպուլի և Շոտլանդիայի ազգային հավաքականի կազմում։ Խաղում է ձախ պաշտպանի դիրքում։

## Ակումբային կարիերա
### Քուինս Պարկ
Ռոբերտսոնը ֆուտբոլիստի կարիերան սկսել է Սելտիկի ակադեմիայում։ 2009 թվականին նա միացավ Քուինս Պարկի երիտասարդական թիմին։ Իր պրոֆեսիոնալ դեբյուտը նշեց 2012 թվականի հուլիսի 28-ին՝ Շոտլանդիայի մարտահրավերի գավաթի Բերվիկ Ռեյնջերսի դեմ խաղում։ Առաջին հանդիպումը Շոտլանդիայի չորրորդ դիվիզիոնում անցկացրեց օգոստոսի 11-ին՝ մեկնարկային կազմում խաղադաշտ դուրս գալով Իսթ Ստերլինգշիրի դեմ խաղում։ Սեպտեմբերի 25-ին Ռոբերտսոնը հեռացվեց խաղադաշտից Շոտլանդիայի լիգայի գավաթի Սենտ-Ջոնստոնի դեմ խաղում՝ կարմիր քարտ ստանալով հանդիպման 74-րդ րոպեին։ Իր առաջին գոլը պրոֆեսիոնալ կարիերայում խփեց նոյեմբերի 13-ին՝ Իսթ Ստերլինգշիրի դեմ խաղում։ Դեկտեմբերի 15-ին շոտլանդացին գոլ խփեց Էլգին Սիթիի դեմ խաղում, իսկ հանդիպումն ավարտվեց 1-1 հաշվով։ Իր առաջին մրցաշրջանում Ռոբերտսոնը անցկացրեց 43 հանդիպում՝ դառնալով 2 գոլի և 3 գոլային փոխանցման հեղինակ։

### Դանդի Յունայթեդ
2013 թվականի հունիսի 3-ին Ռոբերտսոնը տեղափոխվեց Դանդի Յունայթեդ։ Իր դեբյուտը Շոտլանդիայի առաջնությունում նշեց օգոստոսի 2-ին՝ թիմի մեկնարկային կազմում խաղադաշտ դուրս գալով Պարտիկ Տիսլի դեմ խաղում։ Իր առաջին գոլը խփեց սեպտեմբերի 22-ին՝ Մոտերուելի դեմ խաղում։ Սեպտեմբերին Ռոբերտսոնը ճանաչվեց Շոտլանդիայի առաջնության լավագույն երիտասարդ ֆուտբոլիստ։ Հոկտեմբերի 4-ին շոտլանդացին երկարաձգեց իր պայմանագիրը Դանդի Յունայթեդի հետ մինչև 2016 թվականը։ Նոյեմբերի 29-ին նա դուբլ ձևակերպեց Շոտլանդիայի գավաթի Կիլմարնոկի դեմ խաղում։ Նոյեմբերին Ռոբերտսոնը ճանաչվեց առաջնության ամսվա լավագույն ֆուտբոլիստ։ Մայիսի 17-ին նա թիմի մեկնարկային կազմում խաղադաշտ դուրս եկավ Շոտլանդիայի գավաթի եզրափակչի Սենտ-Ջոնստոնի դեմ խաղում, սակայն Դանդին պարտվեց 2-0 հաշվով։ 2013-14 մրցաշրջանում Ռոբերտսոնը անցկացրեց 44 հանդիպում՝ դառնալով 5 գոլի և 6 գոլային փոխանցման հեղինակ, ինչպես նաև՝ ճանաչվեց Շոտլանդիայի առաջնության տարվա լավագույն երիտասարդ ֆուտբոլիստ և ընդգրկվեց մրցաշրջանի խորհրդանշական հավաքականում։

### Հալ Սիթի
2014 թվականի հուլիսի 29-ին Ռոբերտսոնը 3 տարվա պայմանագիր կնքեց Հալ Սիթիի հետ։ Իր դեբյուտը Պրեմիեր Լիգայում նշեց օգոստոսի 16-ին՝ թիմի մեկնարկային կազմում խաղադաշտ դուրս գալով Քուինս Պարկ Ռեյնջերսի դեմ խաղում։ Իր առաջին մրցաշրջանում Ռոբերտսոնը անցկացրեց 24 հանդիպում՝ դառնալով 2 գոլային փոխանցման հեղինակ, իսկ Հալ Սիթին դուրս մնաց առաջնությունից՝ տեղափոխվելով Չեմպիոնշիպ։
[ձախից|մինի|Ռոբերտսոնը [Հալլ Սիթի|Հալ Սիթիի կազմում 2015 թվականին]]
Իր առաջին գոլը Հալ Սիթիի կազմում Ռոբերտսոնը խփեց 2015 թվականի նոյեմբերի 3-ին՝ Բրենտֆորդի դեմ խաղում։ 2016 թվականի ապրիլի 19-ին շոտլանդացին գոլ խփեց Ռեդինգի դեմ հանդիպման 79-րդ րոպեին՝ 2-1 հաշվով հաղթանակ պարգևելով իր թիմին։ Մայիսի 28-ին նա մեկնարկային կազմում խաղադաշտ դուրս եկավ Չեմպիոնշիպի փլեյ-օֆֆի եզրափակչի Շեֆիլդ Ուենսդիի դեմ խաղում՝ օգնելով Հալ Սիթիին հաղթել 2-1 հաշվով և վերադառնալ Պրեմիեր Լիգա։ 2015-16 մրցաշրջանում Ռոբերտսոնը անցկացրեց 52 հանդիպում՝ դառնալով 4 գոլի և 5 գոլային փոխանցման հեղինակ։

2016 թվականի դեկտեմբերի 23-ին Ռոբերտսոնը երկարաձգեց իր պայմանագիրը Հալ Սիթիի հետ մինչև 2018 թվականը։ 2017 թվականի հունվարի 14-ին շոտլանդացին գոլային փոխանցում տվեց Բորնմուտի դեմ խաղում՝ օգնելով իր թիմին հաղթել 3-1 հաշվով։ Իր առաջին գոլը Պրեմիեր Լիգայում խփեց ապրիլի 1-ին՝ Վեստ Հեմ Յունայթեդի դեմ խաղում։ 2016-17 մրցաշրջանում Հալ Սիթին կրկին դուրս մնաց Պրեմիեր Լիգայից։ Ակումբի կազմում Ռոբերտսոնը անցկացրեց 115 հանդիպում՝ դառնալով 5 գոլի և 10 գոլային փոխանցման հեղինակ։

### Լիվերպուլ
2017 թվականի հուլիսի 21-ին Ռոբերտսոնը 10 միլիոն ֆունտ ստերլինգի դիմաց տեղափոխվեց Լիվերպուլ։ Իր դեբյուտը նշեց օգոստոսի 19-ին՝ Քրիսթալ Փելասի դեմ խաղում։ Ռոբերտսոնը սկսեց մրցաշրջանը որպես Ալբերտո Մորենոյի փոխարինող, սակայն իրեն դրսևորելու հնարավորություն ստացավ դեկտեմբերին, երբ իսպանացին վնասվածք ստացավ՝ դառնալով թիմի հիմնական կազմի խաղացող։ Առաջին հանդիպումը եվրոպական առաջնություններում անցկացրեց 2018 թվականի փետրվարի 14-ին՝ Չեմպիոնների Լիգայի 1/8 եզրափակչի Պորտուի դեմ խաղում։ Իր առաջին գոլը Ռոբերտսոնը խփեց մայիսի 13-ին՝ Բրայթոն ընդ Հոուվ Ալբիոնի դեմ խաղում՝ այս խաղում դառնալով նաև գոլային փոխանցման հեղինակ։ Մայիսի 26-ին շոտլանդացին թիմի մեկնարկային կազմում խաղադաշտ դուրս եկավ Չեմպիոնների Լիգայի եզրափակչի Ռեալ Մադրիդի դեմ խաղում, սակայն Լիվերպուլը պարտվեց 3-1 հաշվով։ Իր առաջին մրցաշրջանում Ռոբերտսոնը անցկացրեց 30 հանդիպում՝ դառնալով 1 գոլի և 5 գոլային փոխանցման հեղինակ։
[մինի|188x188փքս|Ռոբերտսոնը 2019 թվականին [ՈՒԵՖԱ Չեմպիոնների Լիգա 2018-2019|Չեմպիոնների Լիգան հաղթելուց հետո]]
2019 թվականի հունվարի 17-ին Ռոբերտսոնը երկարաձգեց իր պայմանագիրը Լիվերպուլի հետ մինչև 2024 թվականը։ Հունվարի 19-ին նա գոլային փոխանցում տվեց Սադիո Մանեին Քրիսթալ Փելասի դեմ հանդիպման վերջին րոպեին՝ օգնելով իր թիմին հաղթել 4-3 հաշվով։ Փետրվարի 27-ին շոտլանդացին 2 գոլային փոխանցման հեղինակ դարձավ Ուոտֆորդի դեմ խաղում։ Ապրիլի 26-ին Ռոբերտսոնը 2 գոլային փոխանցում տվեց Հադերսֆիլդ Թաունի դեմ խաղում, իսկ հանդիպումն ավարտվեց 5-0 հաշվով։ Հունիսի 1-ին նա թիմի մեկնարկային կազմում խաղադաշտ դուրս եկավ Չեմպիոնների Լիգայի եզրափակչի Տոտենհեմ Հոտսպուրի դեմ խաղում՝ օգնելով Լիվերպուլին հաղթել 2-0 հաշվով և նվաճել գավաթը։ 2018-19 մրցաշրջանում Ռոբերտսոնը անցկացրեց 48 հանդիպում առաջնությունում՝ դառնալով 13 գոլային փոխանցման հեղինակ, և ընդգրկվելով Պրեմիեր Լիգայի ու Չեմպիոնների Լիգայի խորհրդանշական հավաքականներում։
[ձախից|մինի|257x257փքս|Ռոբերտսոնը [Շոտլանդիայի ֆուտբոլի ազգային հավաքական|Շոտլանդիայի հավաքականի կազմում 2019 թվականին]]
2019 թվականի օգոստոսի 4-ին Ռոբերտսոնը մասնակցեց Անգլիայի սուպերգավաթի Մանչեսթեր Սիթիի դեմ խաղին, սակայն Լիվերպուլը պարտվեց հետխաղյա 11-մետրանոցների հարվածաշարում։ Օգոստոսի 14-ին շոտլանդացին իրացրեց իր 11-մետրանոցը ՈՒԵՖԱ Սուպեր գավաթի Չելսիի դեմ խաղում՝ օգնելով իր թիմին հաղթել հետխաղյա հարվածաշարում և նվաճել գավաթը։ Իր առաջին գոլը Չեմպիոնների Լիգայում խփեց հոկտեմբերի 2-ին՝ խմբային փուլի Ռեդ Բուլ Զալցբուրգի դեմ խաղում։

## Միջազգային կարիերա
Ռոբերտսոնը ներկայացրել է Շոտլանդիան մինչև 21 տարեկանների երիտասարդական հավաքականում։ Շոտլանդիայի ազգային հավաքական առաջին անգամ հրավիրվեց 2014 թվականի փետրվարին՝ Լեհաստանի դեմ խաղի համար։ Իր դեբյուտը ազգային հավաքականում նշեց մարտի 5-ին՝ փոխարինման մտնելով Լեհաստանի դեմ խաղում։ Առաջին հանդիպումը հավաքականի մեկնարկային կազմում անցկացրեց մայիսի 28-ին՝ Նիգերիայի դեմ խաղում։ Իր առաջին գոլը Շոտլանդիայի կազմում Ռոբերտսոնը խփեց 2014 թվականի նոյեմբերի 18-ին՝ Անգլիայի դեմ ընկերական խաղում։

2018 թվականի սեպտեմբերին Ռոբերտսոնը նշանակվեց Շոտլանդիայի հավաքականի ավագ։ Հավաքականի ավագի թևկապով նա առաջին անգամ խաղադաշտ դուրս եկավ սեպտեմբերի 7-ին՝ Բելգիայի դեմ խաղում։ 2019 թվականի հունիսի 8-ին Ռոբերտսոնը գոլ խփեց Կիպրոսի դեմ խաղում՝ օգնելով իր թիմին հաղթել 2-1 հաշվով։

## Կարիերայի վիճակագրություն
### Ակումբային վիճակագրություն
*2019 թվականի հոկտեմբերի 18-ի դրությամբ*

### Միջազգային կարիերա
*2019 թվականի հոկտեմբերի 18-ի դրությամբ*

### Միջազգային վիճակագրություն

## Նվաճումներ
### Ակումբային
**Դանդի Յունայթեդ**

* Շոտլանդիայի գավաթ. երկրորդ տեղ. 2013–14

**Հալ Սիթի**

*Չեմպիոնշիպի փլեյ-օֆֆ․ 2015–16

**Լիվերպուլ**

* ՈՒԵՖԱ Չեմպիոնների Լիգա. 2018–19; երկրորդ տեղ. 2017–18
* ՈՒԵՖԱ Սուպեր գավաթ. 2019

### Անհատական
* Շոտլանդիայի առաջնության տարվա լավագույն երիտասարդ ֆուտբոլիստ․ 2013–14
* Շոտլանդիայի առաջնության խորհրդանշական հավաքական․ 2013–14
* Շոտլանդիայի առաջնության ամսվա լավագույն ֆուտբոլիստ․ նոյեմբեր 2013
* Շոտլանդիայի առաջնության ամսվա լավագույն երիտասարդ ֆուտբոլիստ․ սեպտեմբեր 2013
*ՊՖԱ Պրեմիեր Լիգայի խորհրդանշական հավաքական. 2018–19
* ՈՒԵՖԱ Չեմպիոնների Լիգայի խորհրդանշական հավաքական. 2018–19
* ՖԻՖԱ Տարվա խորհրդանշական հավաքականի թեկնածու. 2019 (7-րդ պաշտպան)

## Ծանոթագրություններ

## Արտաքին հղումներ
* Ռոբերտսոնի պաշտոնական Ֆեյսբուքի էջը
* Ռոբերտսոնի պաշտոնական Տվիտերի էջը
* Ռոբերտսոնի պաշտոնական Ինստագրամի էջը
* Ռոբերտսոնը transfermarkt-ում
* Ռոբերտսոնը soccerbase.com-ում
* Ռոբերտսոնը WhoScored.com կայքում
* Ռոբերտսոնը Լիվերպուլի պաշտոնական կայքում
* Ռոբերտսոնը Պրեմիեր Լիգայի պաշտոնական կայքում 
* Ռոբերտսոնը ՈՒԵՖԱ-ի պաշտոնական կայքում
* Ռոբերտսոնը Շոտլանդիայի ֆուտբոլի ասոցիացիայի կայքում

Կատեգորիա:Անգլիական ֆուտբոլի լիգայի խաղացողներ
Կատեգորիա:Դանդի Յունայթեդի ֆուտբոլիստներ
Կատեգորիա:Լիվերպուլի ֆուտբոլիստներ
Կատեգորիա:Հալլ Սիթիի ֆուտբոլիստներ
Կատեգորիա:Շոտլանդացի ֆուտբոլիստներ
Կատեգորիա:Շոտլանդիայի հավաքականի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Քուինս Պարկի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ